Държавен вестник, бр. 50, 2011 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  50
4. копие на документ за среден успех:
а) от дипломата за средно образование – за 
студентите в първи курс и за обучаемите в 
професионални колежи, незавършили първи 
семестър/срок към крайния срок на подаване 
на документите за кандидатстване;
б) от завършен първи семестър – за сту­
дентите в първи курс и за обучаемите в 
професионални колежи, завършили първи 
семестър/срок към крайния срок на подаване 
на документите за кандидатстване;
в) от предходната учебна година – за остана­
лите студенти, за обучаемите в професионални 
колежи и за учениците в средните училища;
5. свидетелство за съдимост;
6. служебна бележка от Националната 
следствена служба за липса на образувани 
наказателни производства за извършени 
умишлени престъпления от общ характер;
7. декларация за българско гражданство;
8. документ от психодиспансер по место­
живеене. 
(3) В случай че се кандидатства за сти­
пендия с оглед постъпване на военна служба, 
освен документите по ал. 2 към заявлението 
кандидатите прилагат и:
1. декларация за липса на друго граждан­
ство освен българско;
2. декларация за липса на освобождаване 
от военна служба поради наложено дисци­
плинарно наказание „уволнение“.
Раздел ІІІ
Подбор на кандидатите, отпускане и изпла­
щане на стипендиите
Чл. 7. (1) Комисията по чл. 4, ал. 1, т. 5 
допуска до участие в класирането кандидатите, 
които отговарят на изискванията на чл. 5.
(2) Документите на кандидатите, които не 
отговарят на условията по чл. 5, се връщат с 
мотивирано писмо. 
Чл. 8. (1) Допуснатите до участие в класи­
рането кандидати се класират от комисията по 
чл. 4, ал. 1, т. 5 по среден успех от завършен 
период на обучение, удостоверен с документа 
по чл. 6, т. 4.
(2) За всеки вид обявена стипендия коми­
сията извършва отделно класиране в низхо­
дящ ред.
(3) Класирането се обявява на интернет 
страницата на Министерството на отбраната.
Чл. 9. (1) Когато за отпусната стипендия 
се класират няколко кандидати с еднакъв 
среден успех, комисията избира единия от тях 
въз основа на индивидуална беседа, като за 
целта своевременно ги уведомява за времето 
и мястото за провеждането є.
(2) След провеждане на индивидуалната 
беседа комисията взема решение с явно гласу­
ване, което се обявява на интернет страницата 
на Министерството на отбраната.
Чл. 10. (1) При класирането на кандида­
тите за стипендианти, предвидени да заемат 
длъжности за военнослужещи, комисията 
определя по двама резервни кандидати за 
всяка една стипендия. 
(2) Класираните основни и резервни кан­
дидати се обявяват на интернет страницата 
на Министерството на отбраната. 
Чл. 11. (1) Комисията организира изпраща­
нето на класираните кандидати по чл. 10 пред 
военномедицинските органи по чл. 141, ал. 2 
ЗОВСРБ и специализираните звена и органи 
по психологично осигуряване по чл. 141, ал. 3 
ЗОВСРБ с оглед удостоверяване на годността 
и психологичната им пригодност за военна 
служба.
(2) Кандидатите, за които се установи, че 
не са годни и/или психологично пригодни за 
военна служба, не се допускат до окончател­
ното класиране. 
(3) Окончателното класиране се извършва 
по успех между кандидатите, годни и психо­
логично пригодни за военна служба.
Чл. 12. (1) С класираните кандидати ми­
нистърът на отбраната или оправомощеното 
от него длъжностно лице сключва договор за 
предоставяне на стипендия и други условия 
във връзка с обучението.
(2) В договора по ал. 1 се вписват срокът 
за завършване на обучението, срокът за из­
пълнение на служба в Министерството на 
отбраната, структурите на пряко подчинение 
на министъра на отбраната и Българската 
армия след завършване на обучението, кой­
то не може да бъде по-кратък от 10 години, 
в случай, че се касае за правоотношение 
по изпълнение на военна служба съответно 
6 години, в случай, че се касае за трудово 
правоотношение.
(3) В договора за отпускане на стипендия 
с цел заемане на длъжност за военнослужещ 
се включва изрична клауза, според която в 
случаите на виновно прекратяване на обу­
чението, при незавършване на обучението 
в срок, при непокриване на нормативите 
за физическа годност по чл. 141, ал. 1, т. 8 
ЗОВСРБ след завършване на обучението и 
в случай на несъответствие с изискванията 
за постъпване на военна служба по чл. 141, 
ал. 1, т. 4, 5, 6 и 7 ЗОВСРБ след завършване 
на обучението, стипендиантите ще възстано­
вяват на Министерството на отбраната общия 
размер на получените стипендии. 
(4) При неизпълнение на срока на договора 
за служба в Министерството на отбраната, 
структурите на пряко подчинение на министъ­
ра на отбраната и Българската армия поради 
прекратяване на договора за военна служба на 
основание чл. 163, 165 и 166 ЗОВСРБ дължат 
възстановяване на част от общия размер на 
получените стипендии пропорционално на 
срока на неизпълнението на договора.